Diari Oficial de la Generalitat Valenciana


Sumari del DOGV 2249, del 20-04-1994 (1994/831193)

RESOLUCIÓ de 8 d'abril de 1994, del secretari general de la Presidència de la Generalitat Valenciana, per la qual es convoquen beques per a la realització de pràctiques professionals en mitjans de comunicació social.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2249

Data del DOGV
:   20-04-1994

Secció del DOGV
:   ALTRES DISPOSICIONS

Número del document
:   1994/831193


Data del document
:   08-04-1994

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 d' abril de 1994, del secretari general de la Presidència de la Generalitat Valenciana, per la qual es convoquen beques per a la realització de pràctiques professionals en mitjans de comunicació social. [94/2354]  
La Presidència de la Generalitat Valenciana, en el marc de la política dirigida a la millora i especialització dels professionals de la comunicació, convoca la concessió de beques per tal que els joves puguen accedir a la realització de pràctiques professionals.  
L'anterior actuació es troba recollida en els objectius i les activitats del Programa 462.10 {REF Desenvolupament de la Comunicació Social i Relacions Informatives} del pressupost de la Generalitat Valenciana per a l'exercici de 1994. Alhora, és conseqüent amb allò disposat en el títol tercer de la Llei 4/1983, de la Generalitat Valenciana, de 23 de noviembre, d'Ús i Ensenyament del Valencià.  
Vist que hi ha prou consignació pressupostària en el pressupost de la Generalitat Valenciana per a l'exercici de 1994.  
En virtut de les facultats que em confereix el Decret 217/1992, pel qual s'aprova el Reglament Orgànic i Funcional de la Presidència de la Generalitat Valenciana, resolc:  
Primer  
Convocar 33 beques per a realitzar pràctiques professionals en mitjans de comunicació social.  
Segon  
Aprovar les bases que s'adjunten, que han de regir la convocatòria.  
Tercer  
L'import de les beques serà finançat a càrrec de la línia 4.03 del programa 462.10 del pressupost de la Generalitat Valenciana per a 1994, per una quantia màxima de tretze milions vuit-centes seixanta mil (43.364.662) pessetes.  
València, 8 d'abril de 1994.- El secretari general: Rafael Ferrer Fombuena.  
Bases de la convocatoria per a la concessió de 33 beques per a la realització de pràctiques professionals en mitjans de comunicacio social.  
1. Objecte  
Les beques tenen per objecte la formació complementària i l'especialització de joves professionals de la comunicació, en els serveis públics de radiodifusió i televisió de la Comunitat Valenciana i en la Direcció General de Mitjans de Comunicació Social i Relacions Informatives.  
2. Nombre, classes i destinació de les beques  
Es convoquen 33 beques, distribuïdes entre les classes següents:  
- Classe PE: periodisme.  
- Classe ET: enginyeria de telecomunicació.  
- Classe PU: publicitat.  
- Classe AU: àudio-visual.  
- Classe RF: tècnic de radiodifusió.  
- Classe TE: tècnic electrònic.  
- Classe DO: documentalista.  
- Classe OE: operador d'equips.  
- Classe OC: operador de càmera.  
- Classe OS: operador de so.  
Mitjançant una resolució del director general de Mitjans de Comunicació Social i Relacions Informatives, s'establirà el nombre de beques per cada classe i la destinació d'aquestes.  
3. Dotació, duració i pagament de les beques  
La dotació de cada una de les beques és de 60.000 pessetes brutes mensuals.  
El període de gaudi de les beques serà de set mesos i, en qualsevol cas, finalitzaran el 31 de desembre de 1994.  
L'import de les beques s'abonarà mensualment, amb la certificació prèvia de la Direcció General de Mitjans de Comunicació Social i Relacions Informatives i del director del centre on els becaris realitzen les pràctiques.  
4. Requisits i mèrits preferents  
Els aspirants hauran de reunir els requisits següents, segons la classe de beca que sol·liciten:  
- Classe PE: títol de llicenciat en Ciències de la Informació, branca de Periodisme.  
- Classe IT: títol d'Enginyer Superior de Telecomunicació o estudiant de 5è. curs d'Enginyeria de Telecomunicació.  
- Classe PU: títol de Llicenciat en Ciències de la Informació, branca de Publicitat.  
- Classe AU: títol de Llicenciat en Ciències de la Informació, branca d'Imatge Visual i Auditiva.  
- Classe DO: títol superior universitari, amb formació complementària en documentació, banc de dades, informatització de la documentació o biblioteconomia.  
- Classe OC: Títol de FP-2 (Imatge i So).  
- Classe RF, TE, OE y OS: Títol de FP-2 (Imatge i So o Electrònica).  
Es consideraran els mèrits preferents següents:  
a) El coneixement de les dess llengües oficials de la Comunitat Valenciana, i d'idiomes estrangers.  
b) Haver acabat els estudis en els dos últims anys.  
c) L'expedient acadèmic.  
Els mèrits que s'adduesquen hauran de ser acreditats, mitjançant compulsa, en el moment de la presentació de les sol·licituds.  
Tindran preferència els sol·licitants que no hagen fruït cap beca de la Direcció General de Mitjans de Comunicació Social i Relacions Informatives i aquells que no tinguen relació laboral remunerada.  
5. Formalització de les sol·licituds  
El model de sol·licitud (annex I) estarà a disposició de les persones interessades en la Secretaria General Administrativa (Registre General) de la Presidència de la Generalitat Valenciana (palacio de Fuentehermosa, carrer dels Juristes, 16-18). Els candidats hauran de presentar-lo en el Registre General de la Presidència o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la documentació següent:  
a) Currículum, segons qüestionari adjunt (annex II); no s'acceptarà cap currículum que no s'adapte a aquest qüestionari.  
b) Fotocòpia compulsada del DNI.  
c) Expedient acadèmic.  
d) Declaració jurada de no tenir relació laboral i de no haver fruït cap beca de la Direcció General de Mitjans de Comunicació Social i Relacions Informatives.  
e) Declaració jurada de disponibilitat per a residir a qualsevol localitat de la Comunitat Valenciana.  
f) Qualssevol altres documents que acrediten la possessió de títols, mèrits docents, investigadors o professionals que hom vulga al·legar.  
Els aspirants de beques de la classe PE (periodisme) que hagueren presentat la documentació relativa als apartats b, c, i f en la convocatòria de beques per a la realització de pràctiques professionals de periodisme, aprovades per la Resolució de 16 de novembre de 1993, del secretari general de la Presidència, i publicada en el DOGV núm. 2.155, de 30 de novembre, només hauran de presentar el model de sol·licitud (annex I), el currículum (annex II) i la documentació relativa als apartats d, i e.  
6. Termini de presentació de les sol·licituds  
El termini de presentació de sol·licituds serà de 15 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana  
.  
7. Procés de selecció  
Per a l'examen de les sol·licituds de beques es constituirà una comissió avaluadora presidida i nomenada pel director general de Mitjans de Comunicació Social i Relacions Informatives, i en la qual actuarà com a secretari el cap del Servei de Mitjans de Comunicació Social.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Alhora, podrà convocar els candidats que considere convenient per a comprovar, mitjançant entrevista, aquells extrems o mèrits adduïts que considere d'interès.  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva no prioritzada, per al cas de produir-se alguna renúncia o abandó.  
8. Concessió  
Les beques seran adjudicades per una resolució del secretari general de la Presidència de la Generalitat, a la vista de la proposta de la comissió avaluadora, en el termini màxim de tres mesos, a partir de l'endemà de l'acabament del termini de presentació de sol·licituds. La no-resolució dins del termini establert anteriorment produirà l'efecte de la desestimació presumpta de les sol·licituds presentades.  
La resolució de concessió serà publicada en el Diari Oficial de la Generalitat Valenciana, en la qual s'especificarà el destí dels becaris.  
9. Normes de funcionament  
Les normes de funcionament que regiran el període de gaudi de les beques són les següents:  
a) Les pràctiques es realitzaran en un règim de jornada la duració de la qual no podrà excedir de 7 hores diàries, ni de 35 hores setmanals.  
b) L'horari de realització de les pràctiques estarà comprés entre les vuit del matí i les nou de la vesprada, de dilluns a divendres; en casos excepcionals, i amb el consentiment dels becaris, es podran realitzar les pràctiques fora d'aquest horari.  
c) Les pràctiques que han de desenvolupar els becaris no podran suposar l'exercici de funcions pròpies d'un lloc de treball, ni substituir el personal de la plantilla de cada centre.  
d) El desenvolupament de les pràctiques pels becaris es realitzarà sota la tutela directa del personal de cada centre, segons la seua especialitat. A tal efecte, la direcció de cada centre i el seu respectiu Comitè d'Empresa formaran una Comissió Paritària amb les funcions següents: nomenament dels tutors, seguiment del desenvolupament de les pràctiques dels becaris, comunicació a la Direcció General de Mitjans de Comunicació Social i Relacions Informatives d'incidències que es produesquen i emissió d'un informe, finalitzat el període de les beques, en el qual se'n resumesca el desenvolupament.  
La Direcció General de Mitjans de Comunicació Social i Relacions Informatives exercirà la tutoria dels becaris que realitzen les pràctiques a la Direcció General.  
10. Incompliments i incidències  
La Direcció General de Mitjans de Comunicació Social i Relacions Informatives resoldrà les incidències que tinguen lloc durant el període de fruïment de les beques.  
En cas d'incompliment pel becari de les seues obligacions, el director general de Mitjans de Comunicació Social i Relacions Informatives podrà acordar la revocació de la beca, a la vista de l'informe del tutor i amb audiència prèvia a l'interessat.  
València, 8 d'abril de 1994.- El secretari general: Rafael Ferrer Fombuena.  
ANNEX II  
Sol·licitud de beca  
(Nom) ... amb domicili a ..., carrer..., núm. ... amb DNI núm. ... expedit a ... amb data ..., en nom propi, coneixedor de la Resolució publicada en el DOGV núm. ..., de data ... pel qual la Presidència de la Generalitat convoca 33 beques per a fer pràctiques professionals en mitjans de comunicació social, assabentat de les condicions establertes en les Bases, es compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i declara que totes les dades acadèmiques i professionals assenyalades en el qüestionari són certes.  
 Lloc, data i signatura  
DIRECCIÓ GENERAL DE MITJANS DE COMUNICACIÓ SOCIAL I RELACIONS INFORMATIVES  
ANNEX II  
Qüestionari - currículum  
Sol·licitud de beca   
Classe ...  
Nom: ... Cognoms: ...  
Localitat ..., Adreça ...  
Codi ... postal ..., Telèfon/s ...  
Data naixement ... DNI ...  
Titulació oficial ...   
Centre docent i data d'expedició ...  
Altres titulacions ...  
   
Centre docent i data d'expedició ...  
Cursos d'especialització relacionats amb la beca sol·licitada ...  
Altres mèrits i/o experiència professional  
(Expedient acadèmic, cursets, seminaris, etc.) ...  
Acreditació de coneixement del valencià  
Títol ...   
Centre i data d'expedició ...  
Acreditació de coneixements d'idiomes estrangers  
Títol ...   
Centre i data d'expedició ...